
UAB „PALANGOS RENGINIAI“ DIREKTORIAUS 

PAREIGYBĖS APRAŠYMAS

I. BENDROJI DALIS


1. Šis pareigybės aprašymas reglamentuoja  UAB „Palangos renginiai“ (toliau – Bendrovė) direktoriaus (toliau – direktorius) pagrindines funkcijas, pareigas, teises, atsakomybę ir reikalų perdavimą bei priėmimą.


2.  Direktorių skiria ir atleidžia iš pareigų Įmonės stebėtojų taryba. Darbo sutartį su juo sudaro Įmonės stebėtojų taryba.


3. Direktorius privalo žinoti ir savo darbe vadovautis Lietuvos Respublikos Konstitucija, Lietuvos Respublikos civiliniu ir Lietuvos Respublikos darbo kodeksu, Lietuvos Respublikos akcinių bendrovių įstatymu, Lietuvos Respublikos darbuotojų saugos ir sveikatos įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais,  į Bendrovės įstatais bei šiuo pareigybės aprašymu.

II. PASKIRTIS


4. Direktoriaus pareigybė reikalinga organizuoti, koordinuoti ir kontroliuoti  Bendrovės veiklą, kad būtų užtikrintas  Bendrovės įstatuose numatytų tikslų, uždavinių ir funkcijų bei kitų veiklos sričių vykdymas.
III. VEIKLOS SRITIS


6. Bendroji veiklos sritis – personalo valdymas, specialioji – ūkinė komercinė veikla.

IV. SPECIALŪS REIKALAVIMAI ŠIAS PAREIGAS EINANČIAM DIREKTORIUI


7. Asmuo, einantis šias pareigas, turi atitikti šiuos reikalavimus:


7.1. turėti socialinių mokslų studijų srities vadybos ir verslo administravimo krypties aukštąjį universitetinį arba jam prilygintą išsilavinimą;


7.2. turėti ne mažesnę kaip 3 metų vadovaujamo darbo pagal įgytą specialybę patirtį;


7.3. būti susipažinusiam su Lietuvos Respublikos Konstitucija, Lietuvos Respublikos darbo kodeksu, Lietuvos Respublikos akcinių bendrovių, Lietuvos Respublikos viešųjų pirkimų, kitais įstatymais ir teisės aktais, reglamentuojančiais ūkinę – komercinę veiklą;


7.4. mokėti dirbti kompiuteriu ir naudotis šiomis programomis: „MS Word“, „MS Excel“, „MS Outlook“, „MS PowerPoint“, „Internet Explorer“ arba analogiškas funkcijas atliekančiomis programomis;


7.5. išmanyti dokumentų valdymą, žinoti dokumentų rengimo ir archyvavimo taisykles, lietuvių kalbos kultūros reikalavimus;


7.6. žinoti Bendrovės struktūrą, finansines galimybes;


7.7. išmanyti darbo organizavimo tvarką, saugos darbe reikalavimus; 


7.8. būti susipažinęs su vadybinės veiklos organizavimo principais ir metodais.

V. ŠIAS PAREIGAS EINANČIO DARBUOTOJO FUNKCIJOS


8. Siekdamas įgyvendinti Įmonei keliamus tikslus, direktorius vykdo šias funkcijas:

8.1. organizuoja Bendrovės darbą, kad būtų įgyvendinami Bendrovės tikslai ir atliekamos nustatytos funkcijos;

8.2. užtikrina, kad būtų laikomasi įstatymų, kitų teisės aktų,  Bendrovės įstatų ir šio pareigybės aprašymo;


8.3. organizuoja kasdieninę Bendrovės veiklą, priima į darbą ir atleidžia darbuotojus, sudaro ir nutraukia su jais darbo sutartis, skatina juos ir skiria nuobaudas;


8.4. veikia bendrovės vardu ir turi teisę vienvaldiškai sudaryti sandorius;


8.5. priima sprendimus ir atlieka veiksmus, numatytus Akcinių bendrovių įstatymo 34 straipsnio 1, 3, 4, 5, 6, 8, 9, 11, 12 ir 13 dalyse, o šio straipsnio 4 dalies 3, 4, 5 ir 6 punktuose nurodytus sandorius bendrovės vadovas gali sudaryti tik, kai yra visuotinio akcininkų susirinkimo sprendimas šiuos sandorius sudaryti;


8.6. saugo Bendrovės komercines (gamybines) paslaptis, konfidencialią informaciją, kurias sužino eidamas šias pareigas;


8.7. atsako už:


8.7.1. metinių finansinių ataskaitų rinkinio sudarymą ir Bendrovės metinio pranešimo parengimą;


8.7.2. sprendimo dėl dividendų už trumpesnį negu finansiniai metai laikotarpį skyrimo projekto parengimą, tarpinių finansinių ataskaitų rinkinio sudarymą ir tarpinio pranešimo parengimą, sprendimui dėl dividendų už trumpesnį negu finansiniai metai laikotarpį skyrimo priimti. Tarpiniam pranešimui mutatis mutandis taikomos Įmonių finansinės atskaitomybės įstatymo nuostatos, reglamentuojančios metinio pranešimo rengimą ir skelbimą;


8.7.3. sutarties su auditoriumi ar audito įmone sudarymą, kai auditas privalomas pagal įstatymus ar bendrovės įstatus;


8.7.4. informacijos ir dokumentų pateikimą visuotiniam akcininkų susirinkimui, stebėtojų tarybai ir valdybai Akcinių bendrovių įstatyme nustatytais atvejais ar jų prašymu;


8.7.5. bendrovės dokumentų ir duomenų pateikimą juridinių asmenų registro tvarkytojui;


8.7.6. Akcinių bendrovių įstatyme nustatytos informacijos viešą paskelbimą įstatuose nurodytame šaltinyje;


8.7.7. informacijos pateikimą akcininkams;


8.7.8. uždarosios akcinės bendrovės akcininkų sąrašo sudarymą;


8.7.9. kitų Akcinių bendrovių įstatyme ir kituose įstatymuose bei teisės aktuose, taip pat Bendrovės įstatuose ir Bendrovės vadovo pareiginiuose nuostatuose nustatytų pareigų vykdymą;


8.7.10. už akcininkų nematerialių akcijų savininkų asmeninių vertybinių popierių sąskaitų tvarkymą ir materialių akcijų savininkų registravimą Bendrovėje, išskyrus atvejus, kai nematerialių akcijų apskaita yra perduota sąskaitų tvarkytojams;


8.7.11. kad auditoriui būtų pateikti visi sutartyje su auditoriumi ar audito įmone nurodytam patikrinimui reikalingi Bendrovės dokumentai.

VI. ŠIAS PAREIGAS EINANČIO DARBUOTOJO PAVALDUMAS 
9. Direktorius yra tiesiogiai pavaldus ir atskaitingas Bendrovės stebėtojų tarybai.

____________________

Susipažinau

___________________

(parašas)

_____________________
(vardas, pavardė) 

_______________________
(data)
